Kristi Qose

Kristi Qose (lindur më 10 qershor 1995) është një futbollist profesionist shqiptar i cili luan si mesfushor-mbrojtës për klubin shqiptar AF Elbasani.

Karriera me klube
Qose lindi në Korçë dhe familja e tij emigroi në Greqi kur ai ishte ende fëmijë. Në vitin 2009, ai u bë pjesë e akademisë së PAOK-ut; aty ai gjeti shqiptarin tjetër Ergys Kaçe, me të cilin do të luante në të ardhmen në ekipin kombëtar.

Kaçe bëri debutimin e tij si profesionist me PAOK-un më 13 prill 2014 duke luajtur 90 minuta të plota në humbjen 3–2 kundër Levadiakos.

Në gusht 2014, Qose u huazua te Apollon Pontou për të fituar përvojë. Pas vetëm një sezoni, ku ai nuk u aktivizua në asnjë ndeshje, Qose u rikthye te PAOK-u përpara se të huazohej menjëherë te Panserraikos për sezonin 2015–16. Për sezonin 2016–17, ai u huazua te Zemplín Michalovce.

Më 14 shkurt 2020, Qose firmosi një kontratë për vite e gjysëm me klubin çek Karviná. Ai debutoi një ditë më vonë në fitoren 2–0 kundër Zlín në kampionat, si dhe shënoi golin e parë më 8 mars në një tjetër fitore 2–0, këtë herë kundër Příbram. Në sezonin 2020–21, Qose u dallua me performancat e tij në mesfushë, duke shënuar edhe 7 gola.

Më 30 maj 2022, Qose firmosi një kontratë dy-vjeçare me klubin elitar çek Viktoria Plzeň. Në gusht 2022, gjatë kohës që po luante një ndeshje në Ligën e Tretë Çeke me ekipin B, Qose u ndëshkua me karton të kuq dhe reagoi duke ofenduar gjyqtarin e ndeshjes. Për këtë veprim, ai u dënua me katër muaj pezullim nga Federata Çeke e Futbollit si dhe kontrata e tij u ndërpre nga klubi.

Në shkurt 2023, Qose u transferua te Zemplín Michalovce në Ligën e Parë Sllovake, duke u rikthyer në klub pas shtatë vitesh. Ai u aktivizua në 11 ndeshje gjatë gjysmës së dytë të sezonit 2022–23, duke u larguar pas përfundimit të tij.

Mē 16 korrik 2024, AF Elbasani njoftoi transferimin e Qoses si lojtar i lirë. Ai bëri debutimin e tij në Kategorinë Superiore në humbjen 2–1 kundër Dinamos në javën e tretë, duke u aktivizuar si zëvëndësues në minutën e 79të. Qose shënoi dy golat e parë me klubin më 31 mars 2025 në fitoren 2–1 kundër Tiranës.

Karriera ndërkombëtare
Në nëntor 2013, Qose u aktivizua me ekipin nën-19 në kualifikueset e UEFA Kampionatit Evropian nën-19 2014, duke debutuar në humbjen 1–0 kundër Greqisë në ndeshjen hapëse të grupit. Ai gjithashtu luajti si titullar në dy ndeshjet e tjera kundër Sllovakisë dhe Bullgarisë me Shqipërinë që e mbylli grupin në vendin e fundit.

Në maj 2014, Qose mori ftesën e parë në ekipin nën-21 ngs trajneri Skënder Gega për ndeshjen miqësore kundër Italisë. Ai gjithashtu mori pjesë në kualifikueset e UEFA Kampionatit Evropian nën-21 2017, duke luajtur si titullar në fitoren 2–0 kundër Lihtenshtajnit në ndeshjen hapëse.

Më 6 qershor 2014, Qose u ftua për herë të parë në ekipin e parë kombëtar nga trajneri Gianni De Biasi për ndeshjen miqësore kundër San Marinos. Ai debutoi në këtë ndeshje duke u aktivizuar si zëvëndësues në minutat e fundit me Shqipërinë që fitoi 3–0. Në mars 2019, Qose u ftua nga trajneri Christian Panucci për dy ndeshjet kualifikuese të UEFA Euro 2020 kundër Turqisë dhe Andorrës, duke u rikthyer në ekipin kombëtar pas gati pesë vitesh. Pavarësisht se nuk u aktivizua në këto ndeshje, Qose vazhdoi të thirrej rregullisht gjatë fushatës kualifikuese të Euro 2020, duke luajtur 6 minuta në fitoren 2–0 kundër Moldavisë më 11 qershor dhe 45 minuta në humbjen 2–0 kundër Francës më 17 nëntor.

Profili i lojtarit
Qose është një mesfushor-mbrojtës i cili dallohet për shtatëlartësinë e tij dhe forcën fizike. Ai mund të luaj edhe si mesfushor-qëndror ose si qëndër-mbrojtës.

Jeta personale
Qose zotëron pasaportën shqiptare dhe atë greke. Ai është tifoz i klubit italian Milan dhe idhulli i tij i fëmijërisë ishte Yaya Touré.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaGjithsejDivizioniNdshGolaNdshGolaNdshGolaNdshGolaPAOK2013–14Super Liga Greke1000—10Apollon Pontou (huazim)2014–15Liga e Futbollit (Greqia)0000—10Panserraikos (huazim)2015–16Liga e Futbollit (Greqia)10030—130Zemplín Michalovce (huazim)2016–17Niké liga25030—280Ružomberok2017–18Niké liga33261614542018–19Niké liga29911—30102019–20Niké liga1521020182Gjithsej771382819316Karviná2019–20Liga e Parë Çeke12100—1212020–21Liga e Parë Çeke28700—2872021–22Liga e Parë Çeke31120—331Gjithsej71920—739Viktoria Plzeň2022–23Liga e Parë Çeke10002030Zemplín Michalovce2022–23Niké liga11000—110FC Košice2023–24Niké liga27210—282AF Elbasani2024–25Kategoria Superiore30240—342Gjithsej karriera2532621210128429

Kombëtarja
Burimi: 
+ Ndeshjet dhe golat sipas ekipit kombëtar dhe vititEkipi kombëtarVitiNdshGolaShqipëria201410201920Gjithsej30

Referime

Lidhje të jashtme
Kristi Qose te Federata Shqiptare e Futbollit

Kategoria:Lindje 1995
Kategoria:Njerëz që jetojnë
Kategoria:Futbollistë nga Korça
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në PAOK F.C.
Kategoria:Futbollistë në Panserraikos F.C.
Kategoria:Futbollistë në MFK Zemplín Michalovce
Kategoria:Futbollistë në MFK Ružomberok
Kategoria:Futbollistë në MFK Karviná
Kategoria:Futbollistë në FC Viktoria Plzeň
Kategoria:Futbollistë në FC Košice (2018)
Kategoria:Futbollistë në AF Elbasani
Kategoria:Futbollistë në Kategoria Superiore